Tadbirkorlarga ro‘yxatga olish haqidagi hujjat elektron shaklda beriladi

Prezidentning 14-noyabrdagi qarori bilan Tadbirkorlik subyektlarini davlat ro‘yxatiga olish va hisobga qo‘yishning xabardor qilish tartibi to‘g‘risidagi nizomga o‘zgartirish va qo‘shimchalar kiritildi. Bu haqda “Gazeta.uz” xabar bermoqda.

 Yagona interaktiv davlat xizmatlari portalidan skrinshot
Endi tadbirkorlik subyektlarini davlat ro‘yxatidan o‘tkazish uchun hujjatlar avvalgidek o‘zi kelgan holda va pochta aloqasi orqali, balki Internet tarmog‘i orqali ham qabul qilinadi. Internet orqali taqdim etilgan hujjat murojaat etuvchining elektron raqamli imzosi bilan imzolanadi. Bundan asli taqdim etilishi kerak bo‘lgan hujjatlar mustasno.
Qaror bo‘yicha qog‘ozda rasmiylashtirilgan va (yoki) berilgan skanerlangan hujjatlarni taqdim etishga yo‘l qo‘yiladi.
Ro‘yxatdan o‘tkazuvchi organ tadbirkorlik subyektiga real vaqt rejimida, Davlat soliq qo‘mitasi va statistika qo‘mitasining Internet tarmog‘idagi tegishli idoraviy saytlaridan foydalangan holda olingan STIR va OKPO kodlarini beradi.
Hujjatlarni topshirish sanasi davlat interaktiv xizmatlarini ko‘rsatish Yagona portalidan foydalanuvchining shaxsiy kabineti orqali tegishli elektron hujjatlarni murojaat etuvchi tomonidan qabul qilib olingan kun hisoblanadi, uning mavjudligi haqida murojaat etuvchi ro‘yxatdan o‘tkazuvchi organga xabar beradi.
Davlat statistika organlari — ro‘yxatdan o‘tkazuvchi organ tomonidan berilgan statistika kodlarini tekshiradi va yuridik shaxsni Korxona va tashkilotlarning yagona registriga kiritadi.
Murojaat etuvchi elektron shaklda berilgan davlat ro‘yxatidan o‘tganlik to‘g‘risidagi hujjatni o‘zi borib yoki pochta orqali qog‘oz shaklida olish huquqlari saqlanib qoladi.